Idatcol (Canis lupus)

**Idatcol (Canis lupus)** tir tana moukolafa katca ke *Canis* oxi vey *Canidae* yasa ke *CARNIVORA* veem (&nbsp;*CANIFORMIA* volveyveem&nbsp;). Gan Linnaeus bak 1758 taneon zo pimtayar.

## Pimtara
**Idatcol** sotir logijaf xantaf cottoradunol blis koe Eurasia is Lentefa Amerika. Dum kot idatcoldunol sotir kalvekackaf gu vultera ise va wivga onkason gitcabaner.

Va popofa pezitca isu gildetca dir solve witca tir loon axafa. Inaf kor tir gundackaf gu tel ke mialukaf vakol : va tigafo alto is gemaf inieem is opaf pezay is blagutaf iteem is vaf ault isu im sodir.

Dene tum ok yasa tandon giblir. Fentugalon xali vas 15 ilkik cugon roruldar. Idatcol va wivga tumon tcabaner ise kali gebera onkar.

Jontika kuda isu vunda va inafa gruuca is forteyfamafa adala is wupesira
drigdad voxen arse batcoba meugale tiyir wupesipisa va ayik kiren rali ke idatcol gitir weyustafa.

Idatcol sotir mingas govitol grudilfus va gijaf werdtoradunol dum deaxol ok namulol ok dace kwaf vakol. Idatcol va rupol ko ditsa dace grudilfur voxise dile rotir katcatoraf.

Xanton, idatcol va glupaxo male Europa kale Barata is male Nipona kale Lentefa Amerika is Mexika frofayar. Koe ruga is aalafa gola is rijust kale kima ke letaxo bliyir. Rekeon koe Europa, saneliama koe meftava ke Espana oku Italia oku Skanda oku Balkana oku Karpata abicote wan moblid.

#### Mecues vultesik
Abdufiyison gu krijafe ie, idatcol (&nbsp;*Canis lupus*&nbsp;) va opranafa datuca ke arktikaxo metulegaweson exuler. Tuke belafa is kaliackafa laniga, va cug lokaliaf sulem tere sye lajuvebidur. Koe Lentefa Amerika, lani xali va 72 km- bad tanoy vielcek remlaniyir&nbsp;; koe Kanada ari va milkava dem bedakol keno loon 300 km- laiteyer. Bat atelatoraf govitolap remi toloya safta bal lanira kali tcedera ke tcabanera grugetiner. Mantode tir estupus&nbsp;: bad baroy bartiv, san-aluboy idatcol va acku ke tanoy bedakol vas 270 kg- koartokayad&nbsp;! Idulugalon, va sinka vas 2 ik 4.5 kg- mialukon vieleon giraweyar.

Tod aultove dem wivga, idatcol ke ruga is tela ke taiga aala va arapeniwesa malesturinda dikid&nbsp;; va sebadadunol is prokla is kabay (&nbsp;tulon krido is termil&nbsp;) is moukolam gralomed. Fentugalon, idatcol ke ruga, dem aftalukoptaf im, va bedakol dalon blidad. Va wivga narackad ise va tela loklaafa ok akolafa ok tcunafa dilfud. Koe amerikafa aala, va wocol is cpogoloc dere malestud.

#### Laiten !
Laiten gan ayik mali jontika decemda, idatcol koe Europa lokon al griawir. Voxe golde beya is prantuca, wan blir&nbsp;; inafa ota vas vunta koe tamava zo uldiner, don mon lik koe Rossia. Valente bata patecta, idatcol kale kima ke naelaxo tigir isen moe jontika ewala dum Vaygatc is Kolguyev is Vrangel is Lyaxov is Novaya Sibir zo murobayar. Mali lekeugal, ayik va idatcol gu forteyfamaf is nyagaf is udutaf govitol torigir. Wori in malestutuson anton aytar isen inafa linulara tir rotuvapafa. Darekeugalon idatcol dilfus va ayik ape tiyid bresitolakoles is gamdarulik vey vakol is idatcol. Neken, tod dikote wivga, idatcol va bonol ruzader ise va wilxe guiner. Bandume jontikkane zo lagawalkopeyer : kan zelt is ikse is jiva is dace onkara kan kulirna. Tcabanesik jekun gan inaf myot tid blodaf gu inafa griawira.

## Vexala dem apteem
Sedme ***Mammal Species of the World*** (siatos ke 2005), bata katca vas 37 apta ruldar :
* *[[Idatcol (Canis lupus lupus)|Idatcol (Canis lupus lupus)]]* (Linnaeus, 1758)
* *[[Idatcol (Canis lupus albus)|Idatcol (Canis lupus albus)]]* (Kerr, 1792)
* *[[Idatcol (Canis lupus alces)|Idatcol (Canis lupus alces)]]* (Goldman, 1941)
* *[[Idatcol (Canis lupus arabs)|Idatcol (Canis lupus arabs)]]* (Pocock, 1934)
* *[[Idatcol (Canis lupus arctos)|Idatcol (Canis lupus arctos)]]* (Pocock, 1935)
* *[[Idatcol (Canis lupus baileyi)|Idatcol (Canis lupus baileyi)]]* (Nelson and Goldman, 1929)
* *[[Idatcol (Canis lupus beothucus)|Idatcol (Canis lupus beothucus)]]* (G. M. Allen and Barbour, 1937)
* *[[Idatcol (Canis lupus bernardi)|Idatcol (Canis lupus bernardi)]]* (Anderson, 1943)
* *[[Idatcol (Canis lupus campestris)|Idatcol (Canis lupus campestris)]]* (Dwigubski, 1804)
* *[[Idatcol (Canis lupus chanco)|Idatcol (Canis lupus chanco)]]* (Gray, 1863)
* *[[Idatcol (Canis lupus columbianus)|Idatcol (Canis lupus columbianus)]]* (Goldman, 1941)
* *[[Idatcol (Canis lupus crassodon)|Idatcol (Canis lupus crassodon)]]* (Hall, 1932)
* *[[Cariol (Canis lupus dingo)|Cariol (Canis lupus dingo)]]* (Meyer, 1793)
* *[[Vakol (Canis lupus familiaris)|Vakol (Canis lupus familiaris)]]* (Linnaeus, 1758)
* *[[Idatcol (Canis lupus floridanus)|Idatcol (Canis lupus floridanus)]]* (Miller, 1912)
* *[[Idatcol (Canis lupus fuscus)|Idatcol (Canis lupus fuscus)]]* (Richardson, 1839)
* *[[Idatcol (Canis lupus gregoryi)|Idatcol (Canis lupus gregoryi)]]* (Goldman, 1937)
* *[[Idatcol (Canis lupus griseoalbus)|Idatcol (Canis lupus griseoalbus)]]* (Baird, 1858)
* *[[Idatcol (Canis lupus hattai)|Idatcol (Canis lupus hattai)]]* (Kishida, 1931)
* *[[Idatcol (Canis lupus hodophilax)|Idatcol (Canis lupus hodophilax)]]* (Temminck, 1839)
* *[[Idatcol (Canis lupus hudsonicus)|Idatcol (Canis lupus hudsonicus)]]* (Goldman, 1941)
* *[[Idatcol (Canis lupus irremotus)|Idatcol (Canis lupus irremotus)]]* (Goldman, 1937)
* *[[Idatcol (Canis lupus labradorius)|Idatcol (Canis lupus labradorius)]]* (Goldman, 1937)
* *[[Idatcol (Canis lupus ligoni)|Idatcol (Canis lupus ligoni)]]* (Goldman, 1937)
* *[[Idatcol (Canis lupus lycaon)|Idatcol (Canis lupus lycaon)]]* (Schreber, 1775)
* *[[Idatcol (Canis lupus mackenzii)|Idatcol (Canis lupus mackenzii)]]* (Anderson, 1943)
* *[[Idatcol (Canis lupus manningi)|Idatcol (Canis lupus manningi)]]* (Anderson, 1943)
* *[[Idatcol (Canis lupus mogollonensis)|Idatcol (Canis lupus mogollonensis)]]* (Goldman, 1937)
* *[[Idatcol (Canis lupus monstrabilis)|Idatcol (Canis lupus monstrabilis)]]* (Goldman, 1937)
* *[[Idatcol (Canis lupus nubilus)|Idatcol (Canis lupus nubilus)]]* (Say, 1823)
* *[[Idatcol (Canis lupus occidentalis)|Idatcol (Canis lupus occidentalis)]]* (Richardson, 1829)
* *[[Idatcol (Canis lupus orion)|Idatcol (Canis lupus orion)]]* (Pocock, 1935)
* *[[Idatcol (Canis lupus pallipes)|Idatcol (Canis lupus pallipes)]]* (Sykes, 1831)
* *[[Idatcol (Canis lupus pambasileus)|Idatcol (Canis lupus pambasileus)]]* (Elliot, 1905)
* *[[Idatcol (Canis lupus rufus)|Idatcol (Canis lupus rufus)]]* (Audubon and Bachman, 1851)
* *[[Idatcol (Canis lupus tundrarum)|Idatcol (Canis lupus tundrarum)]]* (Miller, 1912)
* *[[Idatcol (Canis lupus youngi)|Idatcol (Canis lupus youngi)]]* (Goldman, 1937)
 
## Pulasa vuestexa is xantaza

* (en) vuest- : Mammal Species of the World (v- 3, 2005) : *Canis lupus* (Linnaeus, 1758)
* (en) vuest- : CITES : *Canis lupus*
* (en) vuest- : UICN : katca *Canis lupus* (Linnaeus, 1758)
* (en, fr) vuest- : ITIS : *Canis lupus* (Linnaeus, 1758)
* (en) vuest- : Tree of Life Web Project : *Canis lupus*
* (en) vuest- : Catalogue of Life : *Canis lupus* (Linnaeus, 1758)
* (en) vuest- : Paleobiology Database : *Canis lupus* (Linnaeus, 1758)
* (en) vuest- : Animal Diversity Web : *Canis lupus*
* (en) vuest- : NCBI : *Canis lupus*
#### Ara vuestexa
* *Idatcol (Canis lupus)* dene Wikispecies


## Kotavafa vuestesa xantaza
* Kotava winugaf moukolaf ravlemak (Kotava, Latinava, 2019)
* Idatcol dene www.europalingua.eu